
DR 30.10.2012 97 

 
Apakah jenis-jenis program ini? Adakah dilaksanakan oleh pihak kementerian 

sendiri ataupun yang dilaksanakan oleh kerajaan negeri. Ini amat penting sebab kita mahu 
tahu juga rancangan pihak Kerajaan Pusat, apakah jenis pelaksanaan penambahbaikan 
bekalan air di negeri Sabah.  

Saya ingin juga tanya kenapa operator di pembetungan rawatan air di Kampung 
Kogopon, Papar ini belum beroperasi lagi sampai sekarang dan kalau tidak, apa sebab-
sebab kenapa operator itu belum dilantik bahkan operator yang ada di negeri Sabah ini iaitu 
Korporat Dinamik telahpun operate rawatan-rawatan yang lain. Kenapa tidak diberi kepada 
Korporat Dinamik untuk melaksanakan rawatan di Kogopon, Papar dan seterusnya juga di 
Telipok, pembetungan rawatan air di Telipok. Kami belum tahu lagi siapa operator dia. Bagi 
SASB ini, saya mahu tanya secara ringkas. Generator yang dirampas di perairan Lautan 
Sulu ini, adakah sudah diambil balik dan berapa kerugian yang dialami oleh pihak 
kementerian dan siapa yang menanggung kerugian ini dan bilakah Projek Kubota di Taman 
Millennium di Tawau ini akan siap. Itu sahaja Tuan Pengerusi, terima kasih. Ringkas dan 
tepat. 

Tuan Pengerusi [Datuk Ronald Kiandee]: Ya, Yang Berhormat Machang. 

 

7.18 mlm. 

Datuk Saifuddin Nasution bin Ismail [Machang]: Tuan Pengerusi, terima kasih. 
Yang Berhormat Menteri, saya merujuk Butiran 010200 – Tenaga dan saya khusus kan 
kepada tajuk IPP. Saya masih ingat ucapan sulung saya dalam Dewan ini, Yang Berhormat 
Menteri juga dengar ketika mula-mula jadi wakil rakyat ialah tajuk IPP dan Yang Berhormat 
Menteri kemudian menjawabnya.  

Sekarang dah empat tahun berlalu dan saya ingin menimbulkan persoalan-
persoalan yang sama tapi barangkali empat tahun itu sudah ada perubahan ataupun masih 
sama. Saya perlu Yang Berhormat Menteri untuk memberikan penjelasan, itu yang 
pertama. Kita berpendapat perjanjian pembelian tenaga ini atau PPA ini sebagai lopsided 
terutama untuk yang batch pertama IPP yang bermula tahun 1993 dan konsesi selama 21 
tahun. Batch kedua yang bermula 2001 itu khabarnya perjanjian itu agak tidak terlalu 
menyebelahi IPP, cuma saya ingin bertanya Yang Berhormat Menteri, apakah pendirian 
kerajaan sekarang masih status quo dalam proses mengkaji atau sudah ada perubahan 
terhadap isu perjanjian tenaga ini?  

Perkara kedua Tuan Pengerusi, Yang Berhormat Menteri, ialah kebelakangan ini 
Petronas mula berani bersuara iaitu yang diistilahkan sebagai kehilangan hasil apabila dia 
terpaksa membiayai subsidi. Sememangnya Yang Berhormat Menteri, saya teliti balik 
jawapan kepada saya empat tahun dulu, subsidi gas Petronas ini banyak dinikmati oleh 
IPP, TNB kemudian barulah pengguna industri kecil, pengguna isi rumah dan juga 
pengguna komersial. 

■1920 

 Akan tetapi IPP dan TNB itu mewakili chunk yang terbesar iaitu hampir 75 peratus.  
Jadi, ini dianggap sebagai kehilangan hasil kepada Petronas dan sekali gus kehilangan 
hasil kepada kerajaan. Ketika Petronas sudah mula menyuarakan reservation mereka 
terhadap yang mereka istilahkan sebagai beban ini, apakah pendirian semasa kerajaan 
dalam isu ini terutama kerana Petronas terpaksa membeli gas pada harga pasaran, bukan 
sahaja dibekalkan oleh sumber tempatan tetapi terpaksa beli dari negara jiran. Apakah 
keadaan ini adil untuk Petronas atau Petronas dianggap terpaksa menunaikan 
tanggungjawab sosialnya seperti yang diucap oleh Yang Amat Berhormat Perdana Menteri 
ketika merasmikan Persidangan Gas Dunia di Kuala Lumpur beberapa bulan yang lepas. 

 Perkara ketiga Yang Berhormat Menteri ialah PPA ini menghendaki TNB membeli 
elektrik dari IPP. Saya semak catatan bursa TNB setakat 2011 membelanjakan hampir 
RM13.8 bilion untuk membayar pada IPP ini. Saya ingin Yang Berhormat Menteri berkongsi 
dengan Dewan, berapakah kos yang TNB membelanjakan untuk membeli tenaga elektrik 
keseluruhannya, batch pertama IPP dan juga batch kedua IPP. Itu boleh memberikan 
gambaran tentang model perniagaan TNB yang pada pandangan saya model perniagaan 
ini tidak boleh hendak sustain. Oleh sebab itu TNB tersepit dengan meminta ihsan kerajaan 
membenarkan supaya tarif elektrik dinaikkan.    



Apakah jenis-jenis program ini? Adakah dilaksanakan oleh pihak kementerian sendiri ataupun yang dilaksanakan oleh kerajaan negeri. Ini amat penting sebab kita mahu tahu juga rancangan pihak Kerajaan Pusat, apakah jenis pelaksanaan penambahbaikan bekalan air di negeri Sabah. Saya ingin juga tanya kenapa operator di pembetungan rawatan air di Kampung Kogopon, Papar ini belum beroperasi lagi sampai sekarang dan kalau tidak, apa sebab- sebab kenapa operator itu belum dilantik bahkan operator yang ada di negeri Sabah ini iaitu Korporat Dinamik telahpun operate rawatan-rawatan yang lain. Kenapa tidak diberi kepada Korporat Dinamik untuk melaksanakan rawatan di Kogopon, Papar dan seterusnya juga di Telipok, pembetungan rawatan air di Telipok. Kami belum tahu lagi siapa operator dia. Bagi SASB ini, saya mahu tanya secara ringkas. Generator yang dirampas di perairan Lautan Sulu ini, adakah sudah diambil balik dan berapa kerugian yang dialami oleh pihak kementerian dan siapa yang menanggung kerugian ini dan bilakah Projek Kubota di Taman Millennium di Tawau ini akan siap. Itu sahaja Tuan Pengerusi, terima kasih. Ringkas dan tepat. Tuan Pengerusi [Datuk Ronald Kiandee]: Ya, Yang Berhormat Machang. 7.18 mlm. Datuk Saifuddin Nasution bin Ismail [Machang]: Tuan Pengerusi, terima kasih. Yang Berhormat Menteri, saya merujuk Butiran 010200- Tenaga dan saya khusus kan kepada tajuk IPP. Saya masih ingat ucapan sulung saya dalam Dewan ini, Yang Berhormat Menteri juga dengar ketika mula-mula jadi wakil rakyat ialah tajuk IPP dan Yang Berhormat Menteri kemudian menjawabnya. Sekarang dah empat tahun berlalu dan saya ingin menimbulkan persoalan- persoalan yang sama tapi barangkali empat tahun itu sudah ada perubahan ataupun masih sama. Saya perlu Yang Berhormat Menteri untuk memberikan penjelasan, itu yang pertama. Kita berpendapat perjanjian pembelian tenaga ini atau PPA ini sebagai lopsided terutama untuk yang batch pertama IPP yang bermula tahun 1993 dan konsesi selama 21 tahun. Batch kedua yang bermula 2001 itu khabarnya perjanjian itu agak tidak terlalu menyebelahi IPP, cuma saya ingin bertanya Yang Berhormat Menteri, apakah pendirian kerajaan sekarang masih status quo dalam proses mengkaji atau sudah ada perubahan terhadap isu perjanjian tenaga ini? Perkara kedua Tuan Pengerusi, Yang Berhormat Menteri, ialah kebelakangan ini Petronas mula berani bersuara iaitu yang diistilahkan sebagai kehilangan hasil apabila dia terpaksa membiayai subsidi. Sememangnya Yang Berhormat Menteri, saya teliti balik jawapan kepada saya empat tahun dulu, subsidi gas Petronas ini banyak dinikmati oleh IPP, TNB kemudian barulah pengguna industri kecil, pengguna isi rumah dan juga pengguna komersial. #1920 Akan tetapi IPP dan TNB itu mewakili chunk yang terbesar iaitu hampir 75 peratus. Jadi, ini dianggap sebagai kehilangan hasil kepada Petronas dan sekali gus kehilangan hasil kepada kerajaan. Ketika Petronas sudah mula menyuarakan reservation mereka terhadap yang mereka istilahkan sebagai beban ini, apakah pendirian semasa kerajaan dalam isu ini terutama kerana Petronas terpaksa membeli gas pada harga pasaran, bukan sahaja dibekalkan oleh sumber tempatan tetapi terpaksa beli dari negara jiran. Apakah keadaan ini adil untuk Petronas atau Petronas dianggap terpaksa menunaikan tanggungjawab sosialnya seperti yang diucap oleh Yang Amat Berhormat Perdana Menteri ketika merasmikan Persidangan Gas Dunia di Kuala Lumpur beberapa bulan yang lepas. Perkara ketiga Yang Berhormat Menteri ialah PPA ini menghendaki TNB membeli elektrik dari IPP. Saya semak catatan bursa TNB setakat 2011 membelanjakan hampir RM13.8 bilion untuk membayar pada IPP ini. Saya ingin Yang Berhormat Menteri berkongsi dengan Dewan, berapakah kos yang TNB membelanjakan untuk membeli tenaga elektrik keseluruhannya, batch pertama IPP dan juga batch kedua IPP. Itu boleh memberikan gambaran tentang model perniagaan TNB yang pada pandangan saya model perniagaan ini tidak boleh hendak sustain. Oleh sebab itu TNB tersepit dengan meminta ihsan kerajaan membenarkan supaya tarif elektrik dinaikkan.